***CRNA GORA***

***JU Škola za osnovno i srednje muzičko obrazovanje***

***“Vida Matjan” Kotor***

**UPUTSTVO o mjerama zaštite zdravlja učenika i zaposlenih**

**tokom trajanja pandemije COVID-19**

**I Edukacija o načinima i značaju prevencije COVID-19 u školskoj sredini**

* Prvog dana školske godine učenici će biti informisani o načinima i značaju prevencije COVID-19 u školskoj sredini, načinu rada i pravilima kojih se moraju pridržavati.
* Edukativni materijali o načinima i značaju prevencije COVID-19 biće postavljeni na sajt škole i na vidljivim mjestima u prostorijama škole.

**II Mjere smanjenja rizika unosa korona virusa u školsku sredinu**

* Učenici, nastavno i nenastavno školsko osoblje ne treba da dolaze u školu ukoliko imaju akutne zdravstvene tegobe (npr. povišena tjelesna temperatura; simptomi akutne respiratorne ili crijevne infekcije; gubitak čula mirisa i/ili ukusa i sl.).
* Roditelji treba svako jutro da provjere tjelesnu temperaturu svojoj djeci pred polazak u školu (ukoliko je temperatura veća od 37,2 ºC, dijete ne slati u školu).
* Nastavno i nenastavno školsko osoblje ima obavezu da provjeri sopstvenu tjelesnu temperaturu pred polazak u školu.
* U školu ne mogu da idu lica kojima je izdato rješenje o stavljanju u kućni/institucioni karantin (za lica iz kontakta) ili mjera kućne izolacije (za inficirana/oboljela lica).

**III Nošenje maski**

* Školsko nastavno i nenastavno osoblje i učenici u školu dolaze sa maskama na licu, koje nose sve vrijeme boravka u školi, kao i nakon napuštanja školskog objekta i dvorišta škole.
* Tokom boravka u školi može se koristiti bilo koja maska (hirurška, epidemiološka ili platnena), ali ona treba da se koristi na ispravan način tako da pokriva nos i usta.
* **Učenici:**-Maska se obavezno koristi i prilikom odgovaranja i svakog razgovora.

-Maska se obavezno koristi i prilikom bilo kojeg kretanja van klupe, prilikom odlaska na odmor ili toalet.

-Preporučuje se da učenik pored maske sa kojom dolazi u školu sa sobom ima još najmanje dvije maske u rezervi za slučaj da ima potrebu da ih promijeni, kao i posebnu kesu za odlaganje korišćenih maski.

**IV Održavanje fizičke distance**

* Održavati fizičku distancu sa drugim osobama u školi od najmanje 2 metra.
* U skladu sa kriterijumom da svakom učeniku treba obezbijediti 4m2 prostora, 6m2 za nastavnika i najmanje 2,5 m udaljenosti od table do prednje ivice prvih klupa u kojim sjede učenici, u učionici u isto vrijeme treba da bude najviše 15 učenika/ca.
* U jednoj školskoj klupi smije da sjedi samo jedan učenik.
* Učenici ne mijenjaju učionice odnosno, nastava za jednu grupu (odjeljenje) odvija se u istoj učionici.
* Potpuno obustaviti sve aktivnosti kod kojih je moguće pojačano stvaranje aerosola (vikanje i sl.).
* U periodu neposredno prije i poslije nastave i između školskih časova u školi i dvorištu škole ne stvarati gužve.
* Organizovati korišćenje toaleta tako da u toalet ulazi onoliko djece koliko kabina ima, a da se ispred toaleta čeka u redu sa poštovanjem fizičke distance od najmanje jednog metra.

**V Održavanje lične higijene**

* Edukovati učenike, nastavnike, školsko osoblje o značaju redovnog pranja ruku i o tome kako se pravilno održava higijena ruku u cilju sprečavanja širenja infekcije kao i da ne dodiruju oči, nos i usta neopranim rukama (pred početak/na početku školske godine, čas odeljenskog starešine iskoristiti za edukaciju učenika).
* Tokom boravka u školi učenici ličnu higijenu održavaju pranjem ruku sa higijenski ispravnom vodom za piće i sapunom u trajanju od najmanje 20 sekundi ili upotrebom dezinfekcionog sredstva na bazi 70% alkohola.
* U svakoj učionici ugrađeni su dozeri sa dezinfekcionim sredstvom na bazi 70% alkohola.
* U toaletima pored tečnog sapuna i papirnatih ubrusa ugrađen je najmanje jedan dozer za dezinfekciju ruku na bazi 70% alkohola.

**VI Održavanje opšte higijene u školskoj sredini**

* Mehaničko čišćenje vidljivo zaprljanih površina i dezinfekcija isključivo sredstvima na bazi 70% alkohola cjelokupnog školskog prostora (podovi, zidovi, vrata i druge površine koje koristi veći broj osoba: školske klupe i stolovi, stolice, školski pribor-šestar, lenjir, kvake, prekidači za svijetlo, ručke ormarića, slavine, WC šolje, vodokotlići, lavaboi, i sav ostali pribor) obavlja se prije počeka rada škole i nakon svake smjene.

**VII Redovno provjetravanje svih prostorija**

* Provjetravanje školskih prostorija vrši se isključivo prirodnim putem (otvaranjem prozora).
* Provjetravanje se obavezno vrši za vrijeme svakog školskog odmora i između smjena (najmanje u trajanju 20-30 minuta). Ukoliko vremenski uslovi dozvoljavaju preporučuje se držanje otvorenih prozora i tokom trajanja nastave.

**VIII Ishrana učenika u školi**

* S obzirom na skraćenu dužinu trajanja nastave u školi, učenicima se sugeriše da konzumiraju obrok prije dolaska u školu, kako se ne bi izlagali mogućem riziku od infekcije za vrijeme konzumiranja obroka, a tokom odmora popiju sok ili vodu koju su ponijeli od kuće.
* Tokom odmora učenicima nije dozvoljeno da napuštaju učionicu radi kupovine hrane/sokova/vode kako ne bi došlo do stvaranja gužvi i ostvarivanja velikog broja nekontrolisanih kontakata koji bi povećali rizik za moguću infekciju.
* Učenici koji imaju potrebu da uzmu obrok tokom trajanja nastave,isti donose od kuće i konzumiraju ga za vrijeme odmora u svojoj klupi ne napuštajući učionicu u kojoj imaju časove.

**IX Redovno uklanjanje otpada**

* Nastavnik brine da se otpad odlaže u kese u kante za smeće, po mogućnosti sa poklopcem i sa pedalom za nožno otvaranje kako bi se izbjeglo dodirivanje površine kante.
* Kese sa otpadom zavezati prije bacanja u kontejner i dalje tretirati u skladu sa procedurom za upravljanje, uz propisane mjere zaštite.
* Na dnevnoj osnovi i po potrebi više puta dnevno provjeravati da li su kante pune i bezbjedno prazniti i odlagati u skladu sa procedurom za upravljanje, uz propisane mjere zaštite.

**X Postupak sa učenicima, nastavnim i nenastavnim osobljem škole koji imaju simptome respiratorne infekcije ili druge tegobe sa sumnjom na infekciju COVID-19**

* Određena je jedna prostorija koja služi za izolaciju lica kod kojih se tokom boravka u školi jave akutne tegobe sa sumnjom na infekciju (**učionica br. 34)**

1. **Ukoliko se simptomi pojave van škole**

Osoba se javlja u COVID – 19 ambulantu nadležnog doma zdravlja. Ne odlaziti u školu i istovremeno obavijestiti nadležnu osobu u školi (**za zaposlene direktor, za učenike odjeljenski starješina**). Dalje pratiti preporuke ljekara. **Sekretar i računovođa** vode evidenciju osoba sa simptomima respiratorne infekcije ili drugih tegoba sa sumnjom na infekciju COVID-19.

1. **Ukoliko se simptomi pojave u školi**

a) **Zaposleni škole**: potrebno je da se osoba sa simptomima bolesti odmah javi u COVID-19 ambulantu nadležnog doma zdravlja. Istovremeno nadležna osoba u školi koju određuje direktor škole obavještava nadležni institut za javno zdravlje. **Sekretar i računovođa** vode evidenciju zaposlenih škole sa simptomima koji su se pojavili tokom boravka u školi.

b) **Učenici**: Pri svakoj sumnji na postojanje respiratorne infekcije kod učenika, neophodno ga je smjestiti u praznu učionicu/prostoriju određenu za izolaciju (**učionica br. 34**) i obavijestiti roditelje i nadležni institut za javno zdravlje (**odjeljenski starješina**). O učeniku, u sobi za izolaciju do dolaska roditelja i/ili ljekara, brine dežurni profesor koristeći masku, vizir i rukavice (poželjno je da nosi mantil ili kecelju). Nakon odlaska djeteta prostorija se očisti i dezinfikuje. **Razredni starješina** vodi evidenciju učenika sa simptomima koji su se pojavili tokom boravka u školi.